Here is a page extracted from Wikipedia that may contain CSS, HTML, and a lot of unformatted text.

Title: Mamo Wolde
Content: Degaga Wolde, conoixito como Mamo Wolde y naixito de Diri Jille (Etiopia) o 12 de chunio de 1932 y muerto en Addis Abeba o 26 de mayo de 2002, estió un atleta de meya y luenga distancia d'Etiopia.

Partecipó en cuatre Chuegos Olimpicos prencipiando a suya partecipación en Melbourne 1956 en as prebas d'os 800, 1.500 metros lisos y relevos 4x400, estando eliminato en todas en a primera ronda. Ueito anyadas mas tarde partecipó en Tokio 1964, estando o cuatreno claseficato en a preba de 10.000 m lisos, y en maratón no remató a preba. As suyas millors claseficacions as aconsiguió en a prebas de luenga distancia, fue campión olimpico en os chuegos de Mexico 1968 en a maratón y medalla d'archent en os 10.000 metros lisos; cuatre anyadas mas tarde en Múnich 1972 aconsiguió una medalla de bronze, tamién en a maratón.

En l'anyo 1993 estió acusato y engarcholato por a suya partecipación en una execución d'o Terror Royo mientres a dictadura de Mengistu Haile Mariam. Amnistía Internacional, dició que no bi heba prebas d'a implicación de Wolde y lo denunció bels vegatas. O Comité Olimpico Internacional tamién fizo bels chestions ta conseguir a suya liberación y finalment fue liberato en l'anyo 2002 poco antis de morir de cáncer.

Vinclos externos 
  Biografía de Mamo Wolde.

Corredors de fundo d'Etiopia
Medallistas olimpicos d'Etiopia
Medalla d'oro en os Chuegos Olimpicos
Medalla d'archent en os Chuegos Olimpicos
Medalla de bronce en os Chuegos Olimpicos
Esportistas d'os Chuegos Olimpicos de 1968
Esportistas d'Etiopia en os Chuegos Olimpicos de 1968
Atletas d'os Chuegos Olimpicos de 1968
Esportistas d'os Chuegos Olimpicos de 1972
Atletas d'os Chuegos Olimpicos de 1972
1932 (naixencias)
2002 (muertes)